Roberto Chiacig
<s>Roberto Chiacig (Cividale del Friuli, 1. decembra 1974), italijanski profesionalni košarkaš koji igra na poziciji centra.</s>

<s>Karijera 
Karijeru je započeo u omladinskom pogonu Benetton Trevisa, a sezonu 1994/95. proveo je na posudbi u italijanskom drugoligašu Petrarca Padovi.</s><s>S obzirom na dobre igre u drugoj italijanskoj ligi, natrag je vraćen u redove Benettona.</s><s>Međutim, u Trevisu se zadržao samo godinu dana.</s><s>U sezoni 1996/97. igrao je u grčkom prvoligašu AEK Ateni.</s><s>Sljedeće sezone natrag se vratio u Italiju, ali ovaj put u redove Fortituda Bologne.</s><s>U januaru 1999. godine poslan je na posudbu u Pallacanestro Reggianu.</s><s>Sezonu 1999/2000. proveo je u redovima Montecatini Basketa.</s><s>Godine 2000. odlazi u Montepaschi Sienu, s kojom kasnije u sezoni 2001/02. osvaja kup Raymonda Saporte, a u sezoni 2003/04. naslov italijanskog prvaka i italijanski superkup 2004.</s>

<s>Godine 2006. postaje članom španske Pamese Valencije, a u februaru 2007. odlazi na posudbu u italijansku Lottomaticu Rim.</s><s>Od sezone 2007/08. do 2009. član je italijanske Virtus Bologne, nakon čega dvije sezone igra za Scafati Basket.</s><s>Tokom 2010-ih igrao je za klubove Pallacanestro Reggiana, Pallacanestro Biella, Costone Siena, Fortitudo Agrigento, Scafati Basket, Mens Sana Siena, Virtus Cassino, Pallacanestro Orzinuovi, Cus Jonico Taranto, Libertas Livorno i Gilbertina Soresina, a 2020. ponovo je zaigrao za Mens Sana Siena.</s>

<s>Italijanska reprezentacija 
Bio je član italijanske reprezentacije koja je na Olimpijskim igrama u Ateni 2004. osvojila zlatnu medalju, a na Evropskim prvenstvima u Francuskoj 1999. i Švedskoj 2003. zlatnu odnosno srebrnu medalju.</s>

<s>Ordeni 
  Ufficiale Ordine al Merito della Repubblica Italiana: 2004.</s>

<s>Izvori</s>

<s>Vanjske veze</s>

<s>Profil na Euroleague.net
 Profil  na Lega Basket Serie A</s>

<s>Italijanski košarkaši
Košarkaši A.E.K.-a
Košarkaši Fortituda Bologne
Košarkaši Virtusa Rome
Košarkaši Virtusa Bologne
Košarkaški centri
Evropski prvaci u košarci (igrači)
Italijanski olimpijci
Košarkaši na Olimpijskim igrama 2000.</s><s>Košarkaši na Olimpijskim igrama 2004.</s><s>Osvajači olimpijskih medalja u košarci (igrači)
Biografije, Cividale del Friuli</s>

